Otto Wagner (arkitekt)

**Otto Wagner** (1841–1918) var en østerriksk arkitekt og møbeldesigner. Han jobbet i en florentinsk renessansestil før han forlot de historiserende stilene i 1893 for de moderne påstandene om samsvar mellom funksjon, materiale og konstruksjon. Han var med i Wiener Sezession. I 1896 formulerte han sine standpunkter i boken *Moderne Architektur* og fikk deretter stor innflytelse som både arkitekt og lærer med sin art jugend-arkitektur.

## Biografi
Wagner studerte i hjembyen ved Polytechnische Institut og hos Eduard van der Nüll og August Sicard von Sicardsburg ved Wiens kunstakademi samt i Berlin og var deretter aktiv i Wien. Hans tidligere byggverk inkluderer synagogen i Budapest. For øvrig tegnet han en stund mest private hus og villaer. Blant hans andre arbeider er en monumental bro over Donaukanalen sammen med kaibygninger, ytterligere stasjonshus, paviljonger og broer til Wien bybane samt Österreichische Postsparkasse og den svært originale kuppelkirken ved Steinhof.

### Wagners formspråk
I løpet av sin travle karriere utviklet Wagner sin egen stil, som sto i sterk kontrast til wiener-arkitekturen slik den hadde utviklet seg i løpet av 1800-tallet. Med forbindelser fra empire gikk han i sine arbeider ut fra rent konstruktive prinsipper, søkte først og fremst geometrisk klarhet og bestemthet, enkle mål, rene linjer, ren form, aldri stemning. Kritikerne tok sikte på nøkternheten og kjøligheten de fant i hans kreasjoner, på hans undervurdering av historiske og lokale tradisjoner, noen ganger til og med på hans suverene måte å bruke materialene på (polert marmor, metall, forgylling, mosaikk, glass).

### Nabolagsplaner og monumentale bygninger
Wagner tegnet totalt rundt hundre private hus, bygde mange av dem for egen regning og selvfølgelig i detalj etter egen smak, og solgte dem da de sto ferdig. Han laget også tegninger for den planlagte byggingen av nye distrikter og utarbeidet grandiose forslag til monumentale bygninger, blant dem for gjenoppbyggingen av Kapusinerkirken med en ny keiserlig grav, nye bygninger for 'kunstakademiet, krigsdepartementet og for Wien Bymuseet (i den første konkurransen for sistnevnte vant han desidert, men da konkurransen ble holdt på nytt mislyktes han).

Wagner fikk tittelen Oberbaurat, var professor ved akademiet i Wien fra 1894 til 1912 og samlet en mengde disipler rundt seg. Han presenterte sine prinsipper i ord og skrift i tidskriftet Moderne Architektur (1896, senere omarbeidet med tittelen Die Baukunst unserer Zeit, fjerde utgave 1914), Der Grosstadt med flere Skizzen, Projekte und geschöneinte Bauwerke, som han ga ut 1891–1906 ( tre deler).
Fil:RumbachFotoThalerTamas10.jpg|Fasaden på Rumbach Street synagogen, Budapest (1870–73)
Fil:Rumbach Street synagogue - panoramio.jpg|Interiør Rumbach Street synagogen
Fil:Otto Wagner Hohenstaufengasse 3 Kassensaal Panorama.JPG|Banklokale Länderbank, Hohenstaufengasse, Wien (1882–1884)
Fil:Penzing (Wien) - Otto-Wagner-Villa, Hüttelbergstraße 26 (1).JPG|Den første Wagner Villæn (1886)
Fil:Otto-Wagner-Pavillon Wien.jpg|Karlsplatz stasjon til Wien Stadtbahn (1894–99)
Fil:Majolikahaus gesamt 2.jpg|Maiolica House, Wien (1898)
Fil:Wien - Majolika-Haus.JPG|Fasade Maiolica House
Fil:Wien - Majolikahaus - Stiegengeländer.jpg|Trapper i Maiolica House
Fil:Penzing (Wien) - Kirche am Steinhof (2).JPG|Church of St. Leopold, Wien (1902–1907)
Fil:Vienna - Otto Wagner's St Leopold Church - 6881.jpg|Interiør Church of St. Leopold

Fil:Otto wagner, sedia con braccioli n.8, vienna 1898-99.jpg|Lenestol (1898–99)
Fil:Otto wagner, poltroncina per la sede del die zeit a vienna, 1902.JPG|Lenestol (1902)
Fil:Armchair, Model 6516, Postsparkassen-Stuhl, designed by Otto Wagner, Gebr. Thonet, Vienna, bent beech, plywood, aluminum - Museum für Angewandte Kunst Köln - Cologne, Germany - DSC09605.jpg|Lenestol (1905–06)
Fil:Otto wagner, broderie per schienale di poltroncina, vienna 1900.JPG|Broderi, 1900


## Referanser